text: Millionkup hos bilforhandler
  10 februar 2015 kl. 05.51
  28 varebiler der stod parkeret hos en autoforhandler i Bredebro, har fået stjålet reservedele for op mod 1 million kroner.
  
  Partikelfilter og udstødning anlæg til 28 Mercedes og VW varebiler er blevet afmonteret og stjålet fra Hovedvejens Autocenter I Bredebro. Det skriver JydskeVestkysten i dag.
  Ifølge Dan Petersen, der er ejer af Hovedvejens Autocenter, så er der forsvundet reservedele for mellem 30 og 40.000 kroner pr. bil.
  -For mig er der ingen tvivl. Det er fagfolk med specialværktøj, der har været på spil, mener Dan Petersen.
  -Jeg er sikker på, at det er nogle eksperter, der har gjort det . Der er ikke meget plads under bilerne og det hele er skruet pænt af, Siger Dan Petersen i dag til TV SYD.
  Pladsen ved autoforhandleren er ellers sikret med overvågningskameraer og alarmer, men det har ikke holdt tyvene tilbage.
  Tyverierne skete natten til søndag ved omkring midnatstid og nogle timer frem.
  Se og hør interviewklip med Dan Petersen her
  Varighed 0:58
  